CELEX: 32019R0461
Language: el
Date: 2019-01-30 00:00:00
Title: Κατ' εξουσιοδότηση κανονισμός (ΕΕ) 2019/461 της Επιτροπής, της 30ής Ιανουαρίου 2019, για την τροποποίηση του κατ' εξουσιοδότηση κανονισμού (ΕΕ) 2016/522 όσον αφορά την εξαίρεση της Τράπεζας της Αγγλίας και του Γραφείο Διαχείρισης Χρέους του Ηνωμένου Βασιλείου από το πεδίο εφαρμογής του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

22.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 80/10
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/461 ΤΗΣ ΕΠΙΤΡΟΠΗΣ
         της 30ής Ιανουαρίου 2019
         για την τροποποίηση του κατ' εξουσιοδότηση κανονισμού (ΕΕ) 2016/522 όσον αφορά την εξαίρεση της Τράπεζας της Αγγλίας και του Γραφείο Διαχείρισης Χρέους του Ηνωμένου Βασιλείου από το πεδίο εφαρμογής του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών της Επιτροπής 2003/124/ΕΚ, 2003/125/ΕΚ και 2004/72/ΕΚ (1), και ιδίως το άρθρο 6 παράγραφος 5,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 6 παράγραφος 1 του κανονισμού (ΕΕ) αριθ. 596/2014, εξαιρούνται από το πεδίο εφαρμογής του εν λόγω κανονισμού συναλλαγές, εντολές ή συμπεριφορές, κατά την άσκηση της νομισματικής ή συναλλαγματικής πολιτικής ή της πολιτικής διαχείρισης δημόσιου χρέους από ένα κράτος μέλος, τα μέλη του ΕΣΚΤ, υπουργείο, οργανισμό ή όχημα ειδικού σκοπού ενός ή περισσότερων κρατών μελών ή από πρόσωπο που ενεργεί εξ ονόματός τους, ή, στην περίπτωση ενός κράτους μέλους που είναι ομοσπονδιακό κράτος, από ένα μέλος της ομοσπονδίας.
                  
               
                     (2)
                  
                  
                     Μια τέτοια εξαίρεση από το πεδίο εφαρμογής του κανονισμού (ΕΕ) αριθ. 596/2014 είναι δυνατό να επεκταθεί, σύμφωνα με το άρθρο 6 παράγραφος 5 του εν λόγω κανονισμού, σε ορισμένους δημόσιους φορείς και κεντρικές τράπεζες τρίτων χωρών.
                  
               
                     (3)
                  
                  
                     Ο κατάλογος των εξαιρούμενων κεντρικών τραπεζών τρίτων χωρών που παρατίθεται στον κατ' εξουσιοδότηση κανονισμό (ΕΕ) 2016/522 της Επιτροπής (2) θα πρέπει να επικαιροποιηθεί, μεταξύ άλλων με σκοπό να επεκταθεί, όπου είναι αναγκαίο, το πεδίο εφαρμογής της εξαίρεσης που προβλέπεται στο άρθρο 6 παράγραφος 1 του κανονισμού (ΕΕ) αριθ. 596/2014 σε άλλες κεντρικές τράπεζες και ορισμένους δημόσιους φορείς τρίτων χωρών. Η Επιτροπή παρακολουθεί και αξιολογεί τις σχετικές νομοθετικές και κανονιστικές εξελίξεις σε τρίτες χώρες και μπορεί να προβεί σε επανεξέταση των εξαιρέσεων, ανά πάσα στιγμή.
                  
               
                     (4)
                  
                  
                     Στις 29 Μαρτίου 2017 το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση. Οι Συνθήκες θα παύσουν να ισχύουν ως προς το Ηνωμένο Βασίλειο από την ημερομηνία έναρξης ισχύος της συμφωνίας αποχώρησης ή, ελλείψει συμφωνίας, δύο έτη μετά την εν λόγω γνωστοποίηση, εκτός εάν το Ευρωπαϊκό Συμβούλιο, σε συμφωνία με το Ηνωμένο Βασίλειο, αποφασίσει ομόφωνα να παρατείνει την εν λόγω περίοδο.
                  
               
                     (5)
                  
                  
                     Η συμφωνία αποχώρησης στην οποία κατέληξαν οι διαπραγματευτές περιέχει ρυθμίσεις για την εφαρμογή διατάξεων του ενωσιακού δικαίου για το Ηνωμένο Βασίλειο και στο Ηνωμένο Βασίλειο πέραν της ημερομηνίας κατά την οποία οι Συνθήκες θα παύσουν να ισχύουν ως προς το Ηνωμένο Βασίλειο. Εάν η εν λόγω συμφωνία τεθεί σε ισχύ, ο κανονισμός (ΕΕ) αριθ. 596/2014, καθώς και η εξαίρεση που προβλέπεται στο άρθρο 6 παράγραφος 1 του εν λόγω κανονισμού, θα εφαρμοστεί ως προς το Ηνωμένο Βασίλειο και εντός αυτού κατά τη διάρκεια της μεταβατικής περιόδου βάσει της εν λόγω συμφωνίας και θα παύσει να ισχύει στο τέλος αυτής της περιόδου.
                  
               
                     (6)
                  
                  
                     Η αποχώρηση του Ηνωμένου Βασιλείου από την Ένωση, ελλείψει ειδικών διατάξεων, θα είχε ως αποτέλεσμα η Τράπεζα της Αγγλίας και το Γραφείο Διαχείρισης Οφειλών του Ηνωμένου Βασιλείου να μην τυγχάνουν πλέον της υφιστάμενης εξαίρεσης, εκτός αν συμπεριληφθούν στον κατάλογο των εξαιρούμενων κεντρικών τραπεζών και γραφείων διαχείρισης χρέους τρίτων χωρών.
                  
               
                     (7)
                  
                  
                     Με βάση τις πληροφορίες που ελήφθησαν από το Ηνωμένο Βασίλειο, η Επιτροπή συνέταξε και υπέβαλε έκθεση στο Ευρωπαϊκό Κοινοβούλιο και στο Συμβούλιο, με την οποία αξιολογείται η διεθνής αντιμετώπιση της Τράπεζας της Αγγλίας και του Γραφείου Διαχείρισης Οφειλών του Ηνωμένου Βασιλείου. Η έκθεση αυτή (3) κατέληξε στο συμπέρασμα ότι είναι σκόπιμο να χορηγηθεί εξαίρεση από το πεδίο εφαρμογής του κανονισμού (ΕΕ) αριθ. 596/2014 στην κεντρική τράπεζα και το γραφείο διαχείρισης χρέους του Ηνωμένου Βασιλείου, όταν το Ηνωμένο Βασίλειο καταστεί τρίτη χώρα. Συνεπώς, η Τράπεζα της Αγγλίας και το Γραφείο Διαχείρισης Χρέους του Ηνωμένου Βασιλείου θα πρέπει να συμπεριληφθούν στον κατάλογο των εξαιρούμενων δημόσιων φορέων που παρατίθεται στον κατ' εξουσιοδότηση κανονισμό (ΕΕ) 2016/522.
                  
               
                     (8)
                  
                  
                     Οι αρχές του Ηνωμένου Βασιλείου παρείχαν διαβεβαιώσεις σχετικά με το καθεστώς, τα δικαιώματα και τις υποχρεώσεις των μελών του ΕΣΚΤ, συμπεριλαμβανομένης της πρόθεσής τους να χορηγήσουν στα μέλη του ΕΣΚΤ και άλλους οργανισμούς της Ένωσης και των κρατών μελών που ασκούν νομισματική ή συναλλαγματική πολιτική ή πολιτική διαχείρισης δημόσιου χρέους, εξαίρεση ανάλογη με εκείνη που προβλέπεται στο άρθρο 6 παράγραφος 1 του κανονισμού (ΕΕ) αριθ. 596/2014.
                  
               
                     (9)
                  
                  
                     Επομένως, ο κατ' εξουσιοδότηση κανονισμός (ΕΕ) 2016/522 θα πρέπει να τροποποιηθεί αναλόγως.
                  
               
                     (10)
                  
                  
                     Η Επιτροπή εξακολουθεί να παρακολουθεί σε τακτική βάση την αντιμετώπιση των εν λόγω κεντρικών τραπεζών και των δημόσιων φορέων που εξαιρούνται από τις απαιτήσεις για την κατάχρηση της αγοράς και παρατίθενται στον κατάλογο του παραρτήματος I του κατ' εξουσιοδότηση κανονισμού (ΕΕ) 2016/522. Ο κατάλογος αυτός μπορεί να επικαιροποιείται με βάση την εξέλιξη των κανονιστικών ρυθμίσεων στις εν λόγω τρίτες χώρες και λαμβανομένων υπόψη τυχόν σχετικών νέων πηγών πληροφοριών. Η εν λόγω επανεξέταση θα μπορούσε να οδηγήσει στην αφαίρεση ορισμένων τρίτων χωρών από τον κατάλογο των εξαιρούμενων οντοτήτων,
                  
               
                     (11)
                  
                  
                     Ο παρών κανονισμός θα πρέπει να αρχίσει να ισχύει επειγόντως και θα πρέπει να εφαρμόζεται από την επομένη της ημερομηνίας κατά την οποία ο κανονισμός (ΕΕ) αριθ. 596/2014 παύει να ισχύει ως προς το Ηνωμένο Βασίλειο και εντός αυτού.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κατ' εξουσιοδότηση κανονισμού (ΕΕ) 2016/522 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την επομένη της ημερομηνίας κατά την οποία ο κανονισμός (ΕΕ) αριθ. 596/2014 παύει να ισχύει ως προς το Ηνωμένο Βασίλειο και εντός αυτού.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιανουαρίου 2019.
            
               
                  Για την Επιτροπή
               
               
                  O Πρόεδρος
               
               Jean-Claude JUNCKER
            
         
         
            (1)  ΕΕ L 173 της 12.6.2014, σ. 1.
         
            (2)  Κατ' εξουσιοδότηση κανονισμός (ΕΕ) 2016/522 της Επιτροπής, της 17ης Δεκεμβρίου 2015, για τη συμπλήρωση του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου όσον αφορά την εξαίρεση ορισμένων δημόσιων φορέων και κεντρικών τραπεζών τρίτων χωρών, τις ενδείξεις χειραγώγησης της αγοράς, τα όρια δημοσιοποίησης, την αρμόδια αρχή για τις γνωστοποιήσεις των καθυστερήσεων, την άδεια για τη διενέργεια συναλλαγών κατά τη διάρκεια κλειστών περιόδων και τα είδη των κοινοποιήσιμων συναλλαγών διευθυντικών στελεχών (ΕΕ L 88 της 5.4.2016, σ. 1).
         
            (3)  Έκθεση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την εξαίρεση της Τράπεζας της Αγγλίας και του Γραφείου Διαχείρισης Χρέους του Ηνωμένου Βασιλείου δυνάμει του κανονισμού για την κατάχρηση της αγοράς (MAR) [COM(2019) 68].
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ I
                     
                                 1.
                              
                              
                                 Αυστραλία:
                                 
                                             —
                                          
                                          
                                             Κεντρική Τράπεζα της Αυστραλίας·
                                          
                                       
                                             —
                                          
                                          
                                             Αυστραλιανή Υπηρεσία Δημοσιονομικής Διαχείρισης·
                                          
                                       
                           
                                 2.
                              
                              
                                 Βραζιλία:
                                 
                                             —
                                          
                                          
                                             Κεντρική Τράπεζα της Βραζιλίας·
                                          
                                       
                                             —
                                          
                                          
                                             Δημόσιο Ταμείο της Βραζιλίας·
                                          
                                       
                           
                                 3.
                              
                              
                                 Καναδάς:
                                 
                                             —
                                          
                                          
                                             Τράπεζα του Καναδά·
                                          
                                       
                                             —
                                          
                                          
                                             Υπουργείο Οικονομικών του Καναδά
                                          
                                       
                           
                                 4.
                              
                              
                                 Κίνα:
                                 
                                             —
                                          
                                          
                                             Λαϊκή Τράπεζα της Κίνας·
                                          
                                       
                           
                                 5.
                              
                              
                                 Ειδική Διοικητική Περιοχή Χονγκ Κονγκ:
                                 
                                             —
                                          
                                          
                                             Νομισματική Αρχή του Χονγκ Κονγκ·
                                          
                                       
                                             —
                                          
                                          
                                             Χρηματοπιστωτικές Υπηρεσίες και Δημόσιο Γραφείο του Χονγκ Κονγκ·
                                          
                                       
                           
                                 6.
                              
                              
                                 Ινδία:
                                 
                                             —
                                          
                                          
                                             Κεντρική Τράπεζα της Ινδίας·
                                          
                                       
                           
                                 7.
                              
                              
                                 Ιαπωνία:
                                 
                                             —
                                          
                                          
                                             Τράπεζα της Ιαπωνίας·
                                          
                                       
                                             —
                                          
                                          
                                             Υπουργείο Οικονομικών της Ιαπωνίας·
                                          
                                       
                           
                                 8.
                              
                              
                                 Μεξικό:
                                 
                                             —
                                          
                                          
                                             Τράπεζα του Μεξικού·
                                          
                                       
                                             —
                                          
                                          
                                             Υπουργείο Οικονομικών και Δημόσιας Πίστης του Μεξικού·
                                          
                                       
                           
                                 9.
                              
                              
                                 Σινγκαπούρη:
                                 
                                             —
                                          
                                          
                                             Νομισματική Αρχή της Σινγκαπούρης·
                                          
                                       
                           
                                 10.
                              
                              
                                 Νότια Κορέα:
                                 
                                             —
                                          
                                          
                                             Τράπεζα της Κορέας·
                                          
                                       
                                             —
                                          
                                          
                                             Υπουργείο Στρατηγικής και Οικονομικών της Κορέας·
                                          
                                       
                           
                                 11.
                              
                              
                                 Ελβετία:
                                 
                                             —
                                          
                                          
                                             Εθνική Τράπεζα της Ελβετίας·
                                          
                                       
                                             —
                                          
                                          
                                             Ομοσπονδιακή Οικονομική Υπηρεσία της Ελβετίας·
                                          
                                       
                           
                                 12.
                              
                              
                                 Τουρκία:
                                 
                                             —
                                          
                                          
                                             Κεντρική Τράπεζα της Δημοκρατίας της Τουρκίας·
                                          
                                       
                                             —
                                          
                                          
                                             Υφυπουργείο Οικονομικών της Δημοκρατίας της Τουρκίας·
                                          
                                       
                           
                                 13.
                              
                              
                                 Ηνωμένο Βασίλειο:
                                 
                                             —
                                          
                                          
                                             Τράπεζα της Αγγλίας·
                                          
                                       
                                             —
                                          
                                          
                                             Γραφείο Διαχείρισης Χρέους του Ηνωμένου Βασιλείου·
                                          
                                       
                           
                                 14.
                              
                              
                                 Ηνωμένες Πολιτείες της Αμερικής:
                                 
                                             —
                                          
                                          
                                             Ομοσπονδιακό Αποθεματικό Σύστημα·
                                          
                                       
                                             —
                                          
                                          
                                             Υπουργείο Οικονομικών των ΗΠΑ
                                          
                                       
                           
               »